stanford-oval/wikipedia huggingface dataset:
פמלה אדלון
פילמוגרפיה > קולנוע

גריז 2 (1982) - דולורס רבצ'אק
כאבי גדילה (1984) - ילדת ג'ואי
מחנה חלל (1986) - נערה בגלריה
וילי ומילי (1986) - וילי / מילי ניסמן
אמרי לי כן (1989) - רבקה
שירות המשלוחים של קיקי (1989) - קאט (דיבוב)
אחרי חצות (1989) - שריל
השער 2: מסיגי גבול (1990) - ליז
פורד פיירליין בלש פרטי (1990) - פוסיקאט
הרפתקאות זאק וקריסטה בפרנגלי (1992) - פיה 2# (דיבוב)
מיטה של שושנים (1996) - קים
סמל בילקו (1996) - סמלת ראקל "רוקי" ברבלה
בדיה שמנמנה (1997) - ולורי קוקס
הנסיכה מונונוקי (1997) - מוכרת אורז, גיבורת העיר, קולות רקע (דיבוב)
תאכל את הלב (1997) - סמנת'ה
Some Girl‏ (1998) - ג'ן
צייד הערפדים: תאווה לדם (2000) - ליילה (דיבוב)
להציל את החופש הגדול (2001) - אשלי ספינלי (דיבוב)
תרועת הברבור (2001) - אי.ג'יי סקינר
אנימטריקס (2003) - ג'ו-מנאבו (דיבוב)
חיית המחמד של המורה (2004) - טרבור/טיילר/טיילור (דיבוב)
13 בר מזל (2005) - ברנדה
טינקרבל (2008) - וידיה (דיבוב)
טינקרבל והאוצר האבוד (2009) - וידיה (דיבוב)
טינקרבל והסוד הקסום (2010) - וידיה (דיבוב)
Conception ‏(2011) - טיי
טינקרבל וסוד הכנפיים (2012) - וידיה (דיבוב)
העולם על פי דינו (2012) - ארני פיצפטריק (דיבוב)
טינקרבל ופיית הפיראטים (2014) - וידיה (דיבוב)
טינקרבל ואגדת לעולם לא (2014) - וידיה (דיבוב)
אני אוהבת אותך אבא (2017) - מגי
באמבלבי (2018) - סאלי ווטסון
All Square‏ (2018) - דבי
המלך של סטטן איילנד (2020) - ג'ינה
Holler ‏(2021) - רונדה
Bucky F*cking Dent‏ (2023)
פילמוגרפיה > טלוויזיה

עובדות החיים (1984-1983) - קלי אפינאדו
מסע בין כוכבים: הדור הבא (1989) - אוג'י
רחוב ג'אמפ 21 (1989) - דורי
משפחת אדמס (1993) - מורטימר (דיבוב)
המלך היל (2010-1997) - בובי היל/קלארק פטרס (דיבוב)
הרקולס (1998) - ברוטוס (דיבוב)
צוות עליון (2004-2002) - סקוטר לאב (דיבוב)
בראץ (2005) - רוברטה (דיבוב)
בוסטון ליגל (2008-2007) - אמת פאת'
קליפורניקיישן (2014-2007) - מרסי ראנקל
מונק (2009) - שרה לונגסון
טרו ג'קסון (2010) - באבס
בן 10: כוח החייזרים (2010) - אמא של קווין (דיבוב)
פיניאס ופרב (2013-2010) - מלאני (דיבוב)
לואי (2015-2010) - פמלה
קונג פו פנדה: אגדת המגניבות (2011) - פאנג (דיבוב)
הורים במשרה מלאה (2012) - מארליס דייגן
ההמבורגרים של בוב (2020-2012) - אולסן בנר (דיבוב)
אי שם (2013) - ג'ואני נובק (דיבוב)
טינקרבל: תחרות אפייה (2013) - וידיה (דיבוב)
Chozen ‏(2014) - דיבוב
הנסיכה סופיה הראשונה (2014) - רוזי (דיבוב)
סנג'אי וקרייג (2016) - צ'ידו (דיבוב)
הרעשנים (2016) - טאבי (דיבוב)
חוקי המרפי של מיילו (2019-2016) - ברידג'יט מרפי (דיבוב)
המפץ הגדול (2019-2016) - היילי וולוביץ' (דיבוב)
דברים טובים יותר (2016-הווה) - סם פוקס
מלחמת הכוכבים: הרפתקאות משפחת פרימייקר (2017) - אלן/אימוג'ין (דיבוב)
סטאר נגד כוחות הרשע (2019-2017) - קולות רקע (דיבוב)
שלדון הצעיר (2019) - גברת וולוביץ'
ריק ומורטי (2019) - אנג'י פלינט (דיבוב)
החיים עצמם (2020) - ד"ר ליי
Devil May Care (2021) - רג'ינה (דיבוב)
הרוח ומולי מגי (2022-2021) - מיס שטיין-טורס (דיבוב)
שדה קטנה (2022) - סי-האג (דיבוב)
Marvel's Moon Girl and Devil Dinosaur‏ (TBA) - דיבוב
Saturday Morning All Star Hits!‏ (2021) - ארג'י בי (דיבוב)
ההיסטוריה המטורפת של העולם – חלק 2 (2023) - פאני מאדמן.
פלגת הארמייה גרסר

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  פלגת ארמייה
 אירועים ותאריכים
 תקופת הפעילות:  25 בספטמבר 1944 – 29 באוקטובר 1944 (35 ימים)
 מלחמות:  מלחמת העולם השנייה
 פיקוד
 יחידת אם:  קבוצת ארמיות צפון
 מפקדים:  אנטון גרסר
 
פלגת הארמייה גרסר (בגרמנית: Armeeabteilung Grasser) הייתה פלגת ארמייה קצרת ימים של הוורמאכט, שפעלה במהלך מלחמת העולם השנייה.
היסטוריה

פלגת הארמייה גרסר הוקמה ב-25 בספטמבר 1944, כאשר אנטון גרסר קיבל פיקוד על פלגת הארמייה נארווה, שהייתה חלק מקבוצת ארמיות צפון באסטוניה. ב-29 באוקטובר 1944 קיבל פיליפ קלפל פיקוד על היחידה, ושמה שונה לפלגת הארמייה קלפל.
פות

| --- | --- |

פותות של נשים שונות (בחלק מהמקרים שיער הערווה מוסר)
 
 תמונה תלת־ממדית של פות. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  מערכת הרבייה הנקבית, מערכת השתן 
 אספקה עורקית:  internal pudendal artery 
 ניקוז ורידי:  internal pudendal veins 
 ניקוז לימפטי:  Superficial inguinal lymph nodes 
 עצבוב:  pudendal nerve
 תיאור ב:  האנטומיה של גריי (מהדורה 20) (1264) 
 מזהים
 לטינית (TA98):  vulva 
 טרמינולוגיה אנטומיקה:  A09.2.01.001 
 TA2 (2019):  3547 
 FMA:  20462 
 קוד MeSH:  A05.360.319.887 
 מזהה MeSH:  D014844 
 מערכת השפה הרפואית המאוחדת:  C0042993 
 
פּוֹת (בלטינית: Vulva) היא מכלול של איברי מין חיצוניים הנמצאים במפשעה הנקבית.
תפקידיה הביולוגיים העיקריים של הפות כוללים מתן שתן, לידה, יחסי מין והפרשת נוזלי הווסת. הפות מתפתחת בשלבים אחדים, בעיקר בתקופת ההיריון ובגיל ההתבגרות. על פתח הנרתיק, הדגדגן ופתח צינור השופכה מגינות שפתי הפות.
בפות ובמיוחד בדגדגן מצויים תאי עצב בריכוז גבוה יחסית לאיברי גוף אחרים, ומכאן הרגישות הרבה לכאב או לעונג (שנועד מבחינה ביולוגית לשמש תמריץ לקיום פעילות מינית).
מבנה

האיברים העיקריים בפות הם:
כף הערווה (Mons pubis) – תלולית רכה של בשר המופיעה מעל לאיבר המין.
השפתיים, המורכבות מהשפתיים הגדולות (או החיצוניות) (Labia majora) והשפתיים הקטנות (או הפנימיות) (Labia minora).
החלק החיצוני של הדגדגן (Clitoris) וקפל העור המכסה אותו, עורלת הדגדגן (Clitoral hood).
פרוזדור הפות (Vulval vestibule)
שסע הערווה (Pudendal cleft)
רִסְנִית השפתיים הקטנות.
פתח השופכה (Meatos)
פתח הנרתיק
קרום הבתולים
איברים נוספים:
חיץ הנקביים (Perineum)
בלוטת חלב על השפתיים הגדולות
בלוטות הנרתיק:
בלוטת ברתולין (Bartholin's gland)
בלוטות סקין (Skene's glands)
התלולית הרכה מעל איבר המין, כף הערווה, היא שומן המכסה את עצם הערווה. היא מתפצלת בסופה לשני קפלי עור – השפתיים הגדולות. השסע בין השפתיים הגדולות קרוי שסע הערווה. צבע העור של השפתיים הגדולות דומה בדרך כלל לצבע העור של האישה, אולם לעיתים יש הבדלים ניכרים. העור הפנימי והקרום הרירי הם בדרך כלל בגוון ורוד או חום. עם תחילת גיל ההתבגרות כף הערווה מתכסה בשיער הערווה. השיער בדרך כלל מתפשט לכיוון הירכיים וחיץ הנקביים, אך בצפיפות פחותה יותר.
השפתיים הקטנות הן שני קפלים רכים בתוך השפתיים הגדולות. אף ששמן "השפתיים הקטנות", לעיתים הן בעלות גודל ניכר, ואף בולטות מחוץ לשפתיים הגדולות. השוני הרב בפותות שונות טמון בהבדלים המשמעותיים בצורה, בגודל ובגוון של השפתיים הפנימיות.
הדגדגן ממוקם בחלק הקדמי של הפות, במקום שבו השפתיים הקטנות נפגשות. החלק החשוף של הדגדגן קרוי עטרת הדגדגן. בדרך כלל, גודלה וצורה של העטרה כגודלו וצורתו של גרגר אפונה, אם כי אפשר שהיא תהיה גדולה או קטנה יותר באופן משמעותי. בדומה לעטרה של הפין, בעטרת הדגדגן עצבים ההופכים אותה לרגישה במיוחד. הנקודה שבה שתי השפתיים הגדולות מתחברות לדגדגן קרויה רִסְנִית הדגדגן. קפל עור מכסה ומגן על הדגדגן. כאשר הדגדגן גדול במיוחד או קפל עור קטן במיוחד, קפל העור מכסה רק חלק מהדגדגן. קפל עור זה מקביל לעורלה אצל הזכר, ומכונה אף הוא "עורלה".
האזור שבין זוג השפתיים הקטנות קרוי פרוזדור הפות, ובו נמצאים פתח הנרתיק, המוביל לנרתיק, וכן פתח השופכה, שממנו יוצא השתן. פתח השופכה ממוקם מתחת לדגדגן ובקדמת הנרתיק. פתח הנרתיק ממקום בתחתית הפרוזדור, לכיוון חיץ הנקביים. פתח הנרתיק מכוסה בחלקו על ידי קרום הבתולים. קרום זה עשוי להיקרע במהלך יחסי מין או במהלך פעילות גופנית (כגון רכיבה על סוסים) או עקב שימוש בטמפון או בגביעונית. מעט מתחת לפתח הנרתיק, מצד ימין ומצד שמאל, ישנן בלוטות (בלוטת ברתולין), המייצרות חומר דמוי־שעווה המבוסס על פרומון (שמטרתו עדיין לא ידועה במלואה).
מבנה > ריחות

כשליש מהנקבות מפרישות חומצות אָלִיפַטיות. את מקור הריחות ניתן להבין מפרימטים אחרים הנעזרים בריחות לאיתות מינית. חלק מהחוקרים מאמינים כי מדובר בסוג של פרומון, מולקולות אורגניות המופרשות בעיקר על ידי חרקים ומשמשות לאיתות. חומצות אלו מיוצרות על ידי חיידקים על העור. תוכן החומצה משתנה ותלוי במחזור החודשי.
עוררות מינית

עוררות מינית גורמת למספר שינויים פיזיים בפות. ניתן לחלק את הגירוי לארבעה שלבים שרירותיים במקצת:
התפתחות > עובר

לאחר ארבעה שבועות איבר המין הוא גבשושית. במהלך שמונה השבועות הראשונים לעובר מתפתחים איברי רבייה בסיסיים. ההורמנים של האם שולטים בהתפתחות האיברים. איברי המין הזכריים והנקביים מתחילים להיות ברורים כאשר העובר מסוגל לייצר הורמונים משל עצמו, אם כי זיהוי נראה לעין של מין העובר קשה עד לאחר השבוע השנים-עשר.
במהלך השבוע השישי, הגבשושית מתפתחת מול הקרומית הצואתית. לגבשושית חריץ המכונה "חריץ השופכה". הסינוס (חלל בתוך העצם) של מערכת המין והשתן נפתח אל תוך חריץ זה. משני צדי החריץ נמצאים קפלי המין ודרכי השתן. לצד הגבשושית יש צמד רכסים הקרויים "labioscrotal swellings".
החל מהחודש השלישי הגבשושית הופכת לדגדגן. הקפלים הופכים לשפתיים הקטנות וצמד הרכסים הופכים לשפתיים הגדולות.
התפתחות > ילדות

בלידה, הפות של התינוקת עשויה להיות נפוחה או מוגדלת משום שנחשפה להורמונים של האם במהלך ההיריון. הדגדגן יחסית גדול יותר ממה שצפוי בשלב מאוחר יותר בחיים. בתוך פרק זמן קצר, ההורמונים מתפוגגים והפות מתכווצת.
החל מגיל שנה ועד לתחילת גיל ההתבגרות, הפות אינה עוברת כל שינוי במראה, למעט צמיחה באופן יחסי לשאר הגוף.
התפתחות > גיל ההתבגרות

בתחילת גיל ההתבגרות מתרחשים מספר שינויים. מבנה הפות הופך לגדול יותר באופן יחסי, ועשוי להיות בולט יותר. גוון העור סביב הפות עשוי להשתנות, ושיער הערווה מתחיל לצמוח, תחילה בשפתיים הגדולות ומשם הוא מתפשט לכיוון כף הערווה, ולעיתים לירכיים ולחיץ הנקביים.
בטרם ההתבגרות, הפות גבוהה יותר לעומת אצל מבוגרות: במהלך ההתבגרות המינית, כף הערווה גדל ודוחף את השפתיים הגדולות הרחק מעצם הערווה עד שהן מקבילות לרצפה כאשר עומדים. שינויים ברמות השומן בגוף עשויים להשפיע על מידת התזוזה.
התפתחות > לידה

במהלך הלידה, הנרתיק והפות מתרחבים על מנת לאפשר לראש התינוק (כ־9.5 ס"מ) לעבור בהם. הלידה עשויה לגרום לקרעים בפתח הנרתיק, בשפתיים, ובדגדגן. פיום הערווה (חיתוך של חיץ הנקביים קודם הלידה) מבוצע לעיתים על מנת להגביל את הקרעים.
חלק מהשינויים בנרתיק ובפות המתרחשים במהלך ההיריון והלידה עשויים להיות קבועים.
התפתחות > לאחר גיל המעבר

במהלך גיל המעבר יש ירידה ברמות ההורמונים, ולפיכך רקמות הרגישות להורמונים אלו מתכווצות. כף הערווה, השפתיים והדגדגן מתכווצים לאחר גיל המעבר, אולם בדרך כלל לא עד לגודלם המקורי שלפני גיל ההתבגרות.
הומולוגיה מינית

מקורם של רוב איברי המין הזכריים והנקביים באותן רקמות בעובר, ובכלל זה הפות. האנטומיה של הפות קשורה לאנטומיה של איברי המין הזכריים בהתפתחות הביולוגית המשותפת. איברים שהתפתחו באמצעות אותו תהליך התפתחותי, קרויים "איברים הומולוגיים".
עטרת הדגדגן הומולוגית לעטרת הפין אצל הזכר. הדגדגן הומולוגי לרקמה הזקיפתית (corpora cavernosa) אצל הזכר. שפתי הפות, והעורלה של הדגדגן, הומולוגים לשק האשכים, עור הפין והעורלה של הזכר, בהתאמה. פרוזדורי הפקעות שמתחת לעור השפתיים הקטנות הומולוגיים לגוף הספוגי (corpus spongiosum) - הרקמות של הפין המקיפות את השופכה. בלוטת ברטולין הומולוגית לבלוטות קאופר אצל הזכר.
חברה ותרבות

בחברות רבות נהוג שלא לחשוף את הפות והערווה בפומבי. בתרבויות מסוימות, בהן התרבות המערבית המודרנית, חלק מהנשים מגלחות או מסירות שיער מאזור הפות, באופן חלקי או מלא. אחת הסיבות להורדת שיער מאזור צדי הערווה היא שינוי אופנת בגדי ים לנשים, שהחלו לחשוף שטחי עור שבעבר נהגו לכסותם. תופעה זו חדשה למדי בארצות הברית, קנדה ומערב אירופה, אולם בתרבויות מזרח־אירופיות ומזרח־תיכוניות היה נפוץ יותר להוריד שיער באזור זה באמצעות שעווה. באסלאם ישנה מסורת שעל פיה מורטים את השערות בבית השחי ומגלחים את שערות הערווה.
חברה ותרבות > כינויים

בעברית תקנית קרוי אזור הפות גם "ערווה", "עריה" או "מבושים" (שם המשמש גם לתיאור איברי המין של הזכר). לפות מספר כינויים בסלנג העברי, כשהנפוץ שבהם הוא "כוּס", כינוי שמקורו בערבית. ילדות משתמשות במונח "פיפי" לכינוי הפות.
למרות השם השפתיים הגדולות והקטנות, השמות המומלצים הם השפתיים החיצוניות והשפתיים והפנימיות, המתארים את השפתיים בצורה יותר מציאותית. יש נשים שאצלן השפתים הפנימיות, הנקראות "קטנות", יותר גדולות מהשפתיים הנקראות "גדולות".
לקריאה נוספת

נינה ברוקמן, אלן סטיקן דאל, הפלא שם למטה - המדריך השלם לווגינה, תרגום: ניצן לפידות, הוצאת מודן, 2018
איור של פות
עקומת התמורה

עקומת התמורה או עקומת אפשרויות הייצור (באנגלית: Production-possibility frontier) היא ביטוי גרפי לבעיית המחסור בכלכלה: כאשר משק במצב של יעילות מרבית (כל המשאבים מוקצים לייצור) וכאשר קיים יותר ממוצר אחד שהמשק יכול לייצר, ייצור של יחידות נוספות מאחד המוצרים תגרור בהכרח ייצור של פחות יחידות ממוצרים אחרים.
הגרף מייצג מקרה תאורטי, שבו הברירה העומדת בפני המשק היא בין שני מוצרים (או שתי קבוצות מוצרים) בלבד. הוא מורכב ממערכת צירים בה שיעורי הנקודות מייצגים את הכמות המיוצרת מכל אחד מהמוצרים (או, קבוצות המוצרים). עקומת התמורה היא אוסף כל הנקודות בגרף המייצגות מצב שבו לא ניתן ליצור עוד יחידות מאחד המוצרים בלי לפגוע בייצור של המוצר האחר.
דוגמה מספרית

במשק המתבסס על ייצור של אוניות או ארונות (אם, למשל, חומר הגלם היחידי הוא עץ), יוכלו לייצר מספר רב יותר של אוניות רק אם יוותרו על כמות מסוימת של ארונות. ביטוי גרפי לצירופי ארונות-אוניות יבוטא בעקומת תמורה שציריה הם כמויות האוניות והארונות המיוצרים במשק.
בעקומת התמורה ניתן לראות את גודל הוויתור הנדרש על ייצור של מוצר אחד על מנת לייצר כמות גדולה יותר מן המוצר השני. ויתור זה נקרא העלות האלטרנטיבית או המחיר הכלכלי. למשל: אם כדי לייצר עוד 2 אוניות יש לצמצם את יצור הארונות ב-10, אזי נאמר שהמחיר הכלכלי (הוויתור) ליצור 2 אוניות נוספות הוא 10 ארונות, והמחיר הכלכלי של אונייה אחת הוא 5 ארונות (5=10⁄2).
את הוויתור ניתן לראות בשיפוע עקומת התמורה, המבטא את הכמות שיש לוותר מיחידות המוצר שעל הציר האנכי ("מוצר Y") כדי לייצר יחידה נוספת (הזולה ביותר) מהמוצר שעל הציר האופקי ("מוצר X"), כאשר הקצאת גורמי הייצור יעילה. מספר זה הוא הערך המוחלט של השיפוע, והוא נקרא שיעור התחלופה השולי בייצור (RPT) או העלות השולית (MRT – קיצור של Marginal Rate of Transformation). ערכו של השיפוע תמיד שלילי, כיוון שתוספת במוצר X, תביא להפחתה במוצר Y. ניתן להסיק מהגרף גם כי העלות השולית של מוצר Y שווה להופכי של העלות השולית של מוצר X.
יעילות

צירוף הנמצא מתחת לעקומת התמורה מייצג צירוף אפשרי שלא מנצל את כל יכולות המשק – תופעה הנובעת מאבטלה או מחלוקה לא נכונה (לא יעילה) של המשאבים הדרושים ליצור. עם זאת, גם נקודה על העקומה אינה מבטאת בהכרח תעסוקה מלאה של גורמי היצור, אלא יצור אופטימלי במגבלות גורמי היצור הקיימים. דוגמה אחת לכך היא הקצאת משאבים בעזרת תכנון ליניארי. דוגמה אחרת היא במצב בו, למשל, יש 5 משאיות ו-7 נהגים והקצאה אופטימלית תותיר 2 נהגים מובטלים. מאידך, אם ידוע שהמשק בתעסוקה מלאה, נקודת היצור תהיה על עקומת התמורה.
צורתה של העקומה

עקומת התמורה היא לרוב קמורה כלפי חוץ, ויש לכך מספר סיבות אפשריות:
אם כל גורמי היצור זהים: בשל חוק התפוקה השולית הפוחתת – ככל שנגדיל את יצור X על חשבון Y, נצטרך לוותר על יותר תוצר של Y (כי יישארו להפקתו מעט גורמי יצור) ונקבל בתמורה פחות ופחות גידול בתוצר של X (כי יהיו שם הרבה גורמי יצור).
בהנחה שגורמי היצור אינם זהים (למשל: עובדים שלכל אחד יכולות שונות) יהיה יעיל מבחינה כלכלית להעביר מענף Y לענף X את העובדים שיש להם יתרון יחסי ב-X, כלומר אלו שיבטיחו מקסימום תמורה ב-X על כל ויתור ב-Y.
במודלים כדוגמת תכנון ליניארי המניחים שיש מספר גורמי יצור בלתי תלויים זה בזה – החיתוך בין אילוצי גורמי היצור תוחמים תחום אפשרי קמור כלפי חוץ.
צורתה של העקומה > עקומת תמורה ליניארית

עקומת תמורה ליניארית (מילולית: 'עקומת תמורה של קו ישר', נקראת גם 'עקומת תמורה של חוסר התמחות') היא סוג פשוט של עקומת תמורה הבנוי מקו ישר המחבר בין הכמות המקסימלית של X ושל Y שהמשק יכול לייצר. העקומה מקבלת צורה זו במצב שבו העלות האלטרנטיבית של כל אחת מיחידות גורמי הייצור בייצור של X ו־Y זהה.
קיומו של גורם ייצור אחד בלבד במשק מבטיח שעקומת התמורה תהיה ליניארית, אולם ריבוי של גורמי ייצור במשק אינו מעיד בהכרח על כך שעקומת התמורה אינה ליניארית, הואיל וייתכן מצב בו ההוצאה האלטרנטיבית בייצור יחידת X ו־Y זהה אצל גורמי הייצור במשק.
צורתה של העקומה > עקומת תמורה ליניארית > מאפיינים בולטים של העקומה

ההוצאה האלטרנטיבית השולית שווה להוצאה האלטרנטיבית הממוצעת בכל אחת מנקודות בעקומה, והיא שווה בתורה לערכו המוחלט של שיפוע העקומה, וכולם קבועים לאורך העקומה.
משוואתה של עקומה זו תמיד תהיה מהצורה:  y=n+mx, כאשר n (בהכרח חיובי) מבטא את נקודת החיתוך של העקומה עם ציר ה-Y, ו-m (בהכרח שלילי) מבטא את שיפועה של העקומה.
צורתה של העקומה > עקומת תמורה ליניארית > דוגמה להמחשה

משק שברשותו 50 עובדים, מייצר שני מוצרים: X ו-Y. במהלך יום עבודה, כל עובד מסוגל לייצר 2X או 1Y.
נתבונן על כמה מקרים:
אם במשק ייצרו רק ממוצר X, ניתן יהיה לייצר 100 יחידות ממנו (נקודה E בעקומה משמאל).
אם במשק ייצרו רק ממוצר Y, ניתן יהיה לייצר 50 יחידות ממנו (נקודה A בעקומה משמאל).
כדי לבנות את שאר העקומה, נתבונן שוב בנקודה A, שבה מצב שבו המשק מייצר 50Y. במצב זה, אם המשק מעוניין בייצור של 2X, הוא ייאלץ לוותר על 1Y. כלומר: העלות האלטרנטיבית השולית בייצור X היא חצי Y. נסמן את המצב אחרי החלפה כזו בנקודה B. אם במצב זה המשק מעוניין בייצור 2X נוספים, והוא ייאלץ לוותר על Y נוסף. מצב זה מסומן בגרף בנקודה C, והעלות האלטרנטיבית השולית בייצור X היא שוב חצי Y. אם נבצע צעד זה שוב ושוב באופן שיטתי, עד שנגיע למצב בו המשק מייצר X בלבד (נקודה E), ונסמן את כל הנקודות שעברנו בדרך, נקבל את העקומה הישרה המצוירת משמאל.
בעקומה ניתן לראות את כל המאפיינים שצוינו לעקומת תמורה ליניארית:
ההוצאה האלטרנטיבית השולית זהה לאורך כל העקומה וזהה (עבור X) לערך המוחלט של שיפוע העקומה (X/2).
ההוצאה האלטרנטיבית הממוצעת זהה לאורך כל העקומה (עבור X‏: Y/2).
ההוצאה האלטרנטיבית השולית זהה להוצאה האלטרנטיבית הממוצעת.
שינוי בצורת העקומה

הגדלת השטח שמתחת לעקומה (למשל, בעקבות הגדלת נקודת החיתוך שלה עם אחד הצירים) מעידה על צמיחה כלכלית, הנובעת לרוב משיפור טכנולוגי בייצור או מגידול בכמות גורמי הייצור.
יותר משני מוצרים

במציאות, כמעט תמיד קיימים יותר משני מוצרים. עם זאת, עקומת התמורה עדיין יכולה להיות מודל יעיל, אם נציב באחד הצירים מוצר מסוים ובציר האחר את כל שאר המוצרים האפשריים. למשל, בעזרת עקומת תמורה, ניתן לייצג בצורה כמותית את העובדה שהגדלת תקציב הביטחון תחייב הקטנת התקציב המופנה לכל הסעיפים האזרחיים הלא צבאיים: חינוך, בריאות, רווחה, תחבורה וכדומה.
עקומת תמורה לדוגמה
עקומת תמורה ליניארית
פסטיבל בירה

פסטיבל בירה הוא פסטיבל שעיקרו הגשת ומכירת בירה למבקרים. לרוב נלווים לבירה גם משקאות אלכוהוליים אחרים ומוצרי מזון, וכן נערכים בפסטיבל אירועי פולקלור, מופעי מוזיקה, ומוצבים בו מתקני יריד שונים.
פסטיבלי בירה בגרמניה

פסטיבל הבירה הגדול בעולם הוא האוקטוברפסט שנערך במינכן בבוואריה שבגרמניה בסוף חודש ספטמבר ותחילת אוקטובר מדי שנה מאז 1810. פסטיבל זה השפיע רבות על פסטיבלי בירה ברחבי העולם המנסים לחקות אותו. בגרמניה מתקיימים מספר פסטיבלי בירה נוספים, כגון פסטיבל הבירה של שטוטגרט אולם מרבית פסטיבלים אלה מהווים חיקוי לפסטיבל הנערך במינכן ואף נקראים לרוב בשם "אוקטוברפסט".
פסטיבל בירה אחר שאינו מהווה חיקוי של האוקטוברפסט הוא פסטיבל הגאובודנולקספט שנערך בסטראובינג שבבוואריה מדי שנה.
במינכן נערך פסטיבל נוסף בשם שטארקבירפסט (Starkbierfest), פסטיבל הבירה החזקה, הנערך מדי אביב
פסטיבלי בירה ברחבי העולם > אירופה

בטאלין שבאסטוניה נערך מדי שנה, בחודש יולי, פסטיבל האולסאמר (Õllesummer).
מדי שנתיים, בחודש אוקטובר נערך בטרונדהיים שבנורווגיה פסטיבל אוקטוברפסט.
מדי אוקטובר נערך בבראשוב שברומניה פסטיבל בירה.
הגדול בפסטיבלי הבירה של הממלכה המאוחדת הוא פסטיבל הבירה הבריטי הגדול הנערך באוגוסט בלונדון מדי שנה. בפסטיבל זה מבקרים כ-65,000 אנשים מדי שנה.
פסטיבלי בירה ברחבי העולם > אסיה

מאז שנת 1991 נערך בהונג קונג מדי שנה אוקטוברפסט שנמשך שלושה שבועות.
בכל רחבי הפיליפינים נערך בחודש אוקטובר מדי שנה אוקטוברפסט שנמשך שלושה שבועות.
פסטיבלי בירה ברחבי העולם > אוסטרליה וניו זילנד

הקהילה הגרמנית הגדולה שמתגוררת באוסטרליה וניו זילנד הביאה לקיומם של מספר רב של פסטיבלי בירה ברחבי אוסטרליה. מדי שנה נערך בסידני ובקנברה אוקטוברפסט. באדלייד נערך פסטיבל בירה בשם שוטזנפסט מדי שנה בחודש ינואר.
בניו זילנד נערך מדי שנה פסטיבל הבירה של ניו זילנד באוקלנד.
פסטיבלי בירה ברחבי העולם > אמריקה

הקהילה הגרמנית המתגוררת בדרומה ובצפונה של אמריקה הביאה לקיומם של חיקויים רבים של פסטיבל האוקטוברפסט המקורי:
פסטיבלי בירה ברחבי העולם > דרום אמריקה

בעיר בלומנאו שבברזיל נערך מדי שנה פסטיבל אוקטוברפסט רב משתתפים (בשנת 2004 ביקרו בפסטיבל כ-600,000 מבקרים). פסטיבלים דומים מתקיימים בערים סנטה קרוז דו סול ואיגרז'יניה שבברזיל ובעיר ויז'ה חנרל בלגראנו שבארגנטינה.
בצ'ילה נערך מדי שנה, בחודשי הקיץ, פסטיבל בירה שנקרא "בירפסט".
פסטיבלי בירה ברחבי העולם > צפון אמריקה

פסטיבל הבירה הגדול ביותר בצפון אמריקה הוא הקיצ'נר-ווטרלו אוקטוברפסט שנערך בערים הסמוכות קיצ'נר וווטרלו שבפרובינציית אונטריו שבקנדה, בהן תושבים רבים ממוצא גרמני. פסטיבל בירה של טורונטו נערך מדי שנה בחודש אוגוסט בנמל ההיסטורי של העיר טורונטו.
בערים פואבלה, מקסיקו סיטי, מסטלאן וטפצ'ולה נערך מדי שנה אוקטוברפסט על ידי תושבי הערים ממוצא גרמני.
באוקטוברפסט-זינזינאטי שנערך בעיר סינסינטי במדינת אוהיו שבארצות הברית משתתפים מדי שנה כחצי מיליון מבקרים, מרביתם ממוצא גרמני.
הערות שוליים

↑  טל גל כהן, ‏200 לאוקטוברפסט, באתר גלובס, 7 באוקטובר 2010
↑  חיליק גורפינקל, ‏אוקטוברפסט, שוב, באתר גלובס, 8 באוקטובר 2015
↑  יובל בן-עמי, ‏ביד נטויה ובבירה חזקה, באתר גלובס, 21 באפריל 2011
↑  טאלין - מידע מעשי לטאלין, באתר מסע אחר
↑  אורן אבראשי, פסטיבלי בירה בעולם: חגיגה משכרת של טעמים, באתר ynet, 19 באוגוסט 2010
| --- | --- |
בקרת זהויות :  NLI: 987007586181005171  LCCN: sh2014001607 
אוהל באוקטוברפסט
פסטיבל הבירה הבריטי הגדול
פרוספקט מירה

| --- | --- |

שער הכניסה הראשי לודנ"ח
 מידע כללי
 על שם:  תנועת שלום 
 אורך:  8.9 ק"מ 
 מיקום
 עיר:  מוסקבה
 רובע:  משצ'אנסקי, מרינה רושצ'ה, אלכסייבסקי, אוסטאנקנסקי, סוויבלובו, רוסטוקינו
 קואורדינטות:  55°48′48″N 37°38′17″E﻿ / ﻿55.813333333333°N 37.638055555556°E﻿ / 55.813333333333; 37.638055555556
  מפת מיקום  מפה מפורטת   (למפת מוסקבה מוגדלת) פרוספקט מירה(למפת מוסקבה רגילה) פרוספקט מירה  he tabBackground:;tabBorder:#aaa;defaultTab:0;
 
פרוספקט מירה (ברוסית: Проспект Мира) היא שדרה בצפון-מזרח מוסקבה. ממוקמת בין כיכר סוחארבסקאיה על טבעת הגנים, מהווה המשך של רחוב סרטנקי ועובר לכביש המהיר ירוסלבסקויה.
פרוספקט מירה הופיע במוסקבה בזכות הפסטיבל העולמי לנוער וסטודנטים בשנת 1957 שהתקיים בעיר. אורחי הפסטיבל צעדו לאורך רחוב זה ביום פתיחתו.
גלריה

הפועל ואשת הקולחוז
מלון קוסמוס
מתחם המגורים "טריקולור"
תחנת הרכבת ריז'סקי
פלשגג'

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת אנץ'
 מושל:  Aladár Kótai
 שטח:  14.47 קמ"ר
 אוכלוסייה:  ‏
  ‑ בכפר:  211 (1 בינואר 2024)
 קואורדינטות:  48°25′58″N 21°01′00″E﻿ / ﻿48.432669444444°N 21.016669444444°E﻿ / 48.432669444444; 21.016669444444 
 אזור זמן:  UTC +1
 http://www.felsogagy.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פלשגג'(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פלשגג'  he tabBackground:;tabBorder:#aaa;defaultTab:0;
פלשגג' (בהונגרית: Felsőgagy) הוא כפר קטן במחוז בורשוד-אבאוי-זמפלן שבצפון מזרח הונגריה.
בפלשגג' התגוררו יהודים בודדים ובמקום עדיין קיים בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 46 |  |
| 1880 | 38 | 516 |
| 1910 | 25 |  |
| 1920 | 30 |  |
| 1930 | 23 |  |
| 1941 | 15 | 576 |
פלשדובסה

| --- | --- |
סמל פלשדובסהסמל פלשדובסה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת גנץ
 מושל:  László Tóth
 שטח:  15.19 קמ"ר
 אוכלוסייה:  ‏
  ‑ בכפר:  822 (1 בינואר 2024)
 קואורדינטות:  48°15′22″N 21°04′22″E﻿ / ﻿48.256161111111°N 21.07285°E﻿ / 48.256161111111; 21.07285 
 אזור זמן:  UTC +1
 http://felsodobsza.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פלשדובסה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פלשדובסה  he tabBackground:;tabBorder:#aaa;defaultTab:0;
 
פלשדובסה (בהונגרית: Felsődobsza) הוא כפר במחוז בורשוד-אבאוי-זמפלן שבצפון מזרח הונגריה.
בפלשדובסה חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 48 |  |
| 1880 | 53 | 1,177 |
| 1910 | 21 |  |
| 1920 | 20 |  |
| 1930 | 14 |  |
| 1941 | 23 | 1,471 |
פרס ג'נטלמן השנה בכדורגל הרוסי

| --- | --- |
 תיאור:  פרס לכדורגלן ההוגן
 מדינה:  רוסיה 
 הגוף המעניק:  קומסומולסקאיה פראבדה 
 תקופת הפרס:  1994–הווה (כ־30 שנה) 
 נקרא על שם:  פיודור צ'רנקוב 
 
ג'נטלמן השנה (ברוסית: Футбольный джентльмен года в России) הוא פרס על שם הכדורגלן הסובייטי פיודור צ'רנקוב (שהיה גם הראשון לזכות בפרס), המוענק מדי שנה על ידי העיתון קומסומולסקאיה פראבדה לכדורגלנים מקומיים הזוכים בתואר "ג'נטלמן השנה", על היותם ידידותיים על המגרש, עם מיעוט כרטיסים צהובים ואדומים.
הפרס מוענק מאז 1994, כשהפרס הוענק לראשונה לשני כדורגלנים. בהמשך הוענק רק פרס אחד בשנה. רק כדורגלן אחד, אנדריי טיחונוב, זכה בפרס פעמיים, בהפרש של 10 שנים.
כללים והענקות

הפרס הומצא על ידי סרגיי ימליאנוב ממערכת היומון נובאיה גאזטה. ההענקה הראשונה התקיימה בשנת 1994 במערכת העיתון. בשנה שלאחר מכן עבר הפרס לקומסומולסקאיה פראבדה, לשם עבר ימליאנוב. בשנת 2014 ימליאנוב עזב את מערכת "הספורט הסובייטי" והשאיר את הזכות לקיים את הטקס לעיתון.
צוות מערכת העיתון "קומסומולסקאיה פראבדה" מונחה על ידי מספר קריטריונים סובייקטיביים בעת הענקת הפרס: 1) האם שחקן הוא מנהיג הקבוצה, 2) כיצד הוא מתייחס ליריבים ולשופטים, 3) כיצד הוא מתקשר עם הצופים ועם עיתונאים.
"ג'נטלמן השנה" זוכה בטוקסידו אמיתי ובקריקטורה ידידותית. בשנים 2006 עד 2016 הוענק הפרס במשותף עם עיתון "הספורט הסובייטי".
לאורך השנים, את הטקס הנחו ויקטור גוסב, ולדימיר גומלסקי ואוטאר קושנאשווילי.